Ir-Regolament tal-Kummissjoni (KE) Num. 2301/2002
tal-20 ta’ Diċembru 2002
li jippreskrivi regoli dettaljati għall-applikazzjoni tad-Direttiva tal-Kunsill 1999/105/KE fir-rigward tad-definizzjoni ta’ kwantitajiet żgħar ta’ żrieragħ
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 1999/105/KE tat-22 ta’ Diċembru 1999 dwar il-bejgħ ta’ materjal forestali riproduttiv [1], u b’mod partikolari l-Artikolu 14(4) tagħha,
Billi:
(1) Skond id-Direttiva 1999/105/KE it-tikketta tal-fornitur jew dokument iridu jinkludu tagħrif dwar il-perċentwali tal-ġelbin u n-numru ta’ żrieragħ li jinbtu tal-materjal riproduttiv. Madankollu, dawn il-kundizzjonijiet ma japplikawx għal kwantitajiet żgħar ta’ żrieragħ.
(2) Għandhom għalhekk jiġu determinati l-limiti bażiċi li jirreferu għal kwantitajiet żgħar.
(3) Il-miżuri li hemm maħsuba f’dan ir-Regolament huma skond l-opinjoni tal-Kumitat Permanenti dwar Żrieragħ u Materjal tat-Tnissil għall-Biedja, Ortikultura u Xjenza li tistudja t-Taħwil ta’ Siġar f’Foresta,
ADOTTAT DAN IR-REGOLAMENT:
Artikolu 1
Għall-finijiet ta’ l-Artikolu 14 tad-Direttiva 1999/105/KE kwantità ta’ żrieragħ għandha tiġi kunsidrata bħala żgħira jekk ma teċċedix l-ammonti speċifikati fl-Anness ta’ dan ir-Regolament għal kull speċi.
Artikolu 2
Dan ir-Regolament għandu jidħol fis-seħħ fl-għoxrin jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Diċembru 2002.